
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


5 Ιουλίου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 2284 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τροποποίηση της αριθ. ΔΙΔΚ/Φ.38/1/οικ. 15225/ 
08-05-2017 (ΦΕΚ1919/τ.Β'/1.6.2017, ΑΔΑ: 6ΥΤ2465ΧΘΨ- 
2ΝΔ) «Σύσταση- Συγκρότηση και ορισμός Μελών της 
Εππροπής για τη διενέργεια διαγωνισμών ή απευθείας 
ανάθεσης για την προμήθεια υλικών και εκτέλεσης ερ¬ 
γασιών, του Υπουργείου Διοικητικής Ανασυγκρότησης». 

2 Καθορισμός των δικαιολογητικών που απαιτού¬ 
νται για τη χορήγηση, ανανέωση ή τροποποίηση 
άδειας ίδρυσης και λειτουργίας μονάδων υδατο¬ 
καλλιέργειας. 


ΑΠΟΦΑΣΕΙΣ 

Αριθμ. ΔΙΔΚ/Φ.38/1/ΟΙ Κ.20790 (1) 

Τροποποίηση της αριθ. ΔΙΔΚ/Φ.38/1 /οικ. 15225/ 
08-05-2017 (ΦΕΚ 1919/τ.Β'/1.6.2017, ΑΔΑ: 
6ΥΤ2465ΧΘΨ-2ΝΔ) «Σύσταση- Συγκρότηση και 
ορισμός Μελών της Επιτροπής για τη διενέρ¬ 
γεια διαγωνισμών ή απευθείας ανάθεσης για 
την προμήθεια υλικών και εκτέλεσης εργασιών, 
του Υπουργείου Διοικητικής Ανασυγκρότησης». 

Η ΥΠΟΥΡΓΟΣ 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α) του άρθρου 221 του Γ’ μέρους του ν. 4412/2016 
(ΦΕΚ 147/τ.Α'/08.08.2016) «Δημόσιες Συμβάσεις Έργων, 
Προμηθειών και Υπηρεσιών (προσαρμογή στις Οδηγίες 
2014/24/ΕΕ και 2014/25/ΕΕ) », 
β) του άρθρου 21 του ν. 4354/2015 (Α' 176) «Διαχεί¬ 
ριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων», όπως ισχύει, 
γ) των άρθρων 13-15 του ν. 2690/1999 (Α' 45) «Κύρωση 
του Κώδικα Διοικητικής Διαδικασίας και άλλες διατά¬ 
ξεις», όπως ισχύουν, 


δ) του ν. 4270/2014 (Α' 143) «Αρχές δημοσιονομικής 
διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις», 
όπως ισχύει, 

ε) των άρθρων 54 και 90 του Κώδικα νομοθεσίας για 
την Κυβέρνηση και τα Κυβερνητικά όργανα, που κυρώ¬ 
θηκε με το άρθρο πρώτο του π.δ. 63/2005 (Α' 98) «Κω¬ 
δικοποίηση της Νομοθεσίας για την Κυβέρνηση και τα 
Κυβερνητικά Όργανα», 

στ) του π.δ. 99/2014 (Α' 166, ΑΔΑ: Ω8ΗΣΧ-Β0Η) «Ορ¬ 
γανισμός του Υπουργείου Διοικητικής Μεταρρύθμισης 
και Ηλεκτρονικής Διακυβέρνησης», 

ζ) του άρθρου 1 του π.δ. 123/2016 (ΦΕΚ 208/τ.Α7 
04.11.2016) «Ανασύσταση και μετονομασία του Υπουρ¬ 
γείου Διοικητικής Μεταρρύθμισης και Ηλεκτρονικής Δι¬ 
ακυβέρνησης, ..., μετονομασία Υπουργείων Εσωτερικών 
και Διοικητικής Ανασυγκρότησης... Δικτύων», 

η) του π.δ. 125/2016 (ΦΕΚ 210/τ.Α'/05.11.2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

2. Την με αριθ. πρωτ. ΔΙΔΥ/Φ.1.2/οικ. 1509/20.1.2016 
(ΦΕΚ 171 /τ.Β'/26.1.2017) απόφαση της Υπουργού Διοι¬ 
κητικής Ανασυγκρότησης, «Μεταβίβαση δικαιώματος 
υπογραφής «με εντολή Υπουργού» στον Γενικό Γραμμα¬ 
τέα και στους Προϊσταμένουςτων Οργανικών Μονάδων 
των υπηρεσιών του Υπουργείου Διοικητικής Ανασυγκρό¬ 
τησης». 

3. Την αριθ. ΔΙΔΚ/Φ.38/1 /οικ.15225/08-05-2017 από¬ 
φαση (ΦΕΚ 1919/τ.Β'/1.6.2017, ΑΔΑ: 6ΥΤ2465ΧΘΨ-2ΝΔ) 
«Σύσταση- Συγκρότηση και ορισμός Μελών της Επιτρο¬ 
πής για τη διενέργεια διαγωνισμών ή απευθείας ανάθε¬ 
σης για την προμήθεια υλικών και εκτέλεσης εργασιών, 
του Υπουργείου Διοικητικής Ανασυγκρότησης.» 

4. Το γεγονός ότι η Μάντεση Αλεξάνδρα, υπάλλη¬ 
λος του Υπουργείου Διοικητικής Ανασυγκρότησης και 
ανπλ. Πρόεδρος της Επιτροπής, με την αριθ. 105132/ 
Γ1/22.6.2017 κοινή υπουργική απόφαση αποσπάται στο 
Ίδρυμα Νεολαίας και Διά Βίου Μάθησης του Υπουργείου 
Παιδείας, Έρευνας και Θρησκευμάτων. 

5. Την αίτηση αντικατάστασης της Ματσούκα Πανα¬ 
γιώτας, υπαλλήλου του Υπουργείου Διοικητικής Ανασυ¬ 
γκρότησης και μέλους της Επιτροπής. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2284/05.07.2017 


Τροποποιούμε τα υπό στοιχ. 1 και 5 της παραγράφου 
Β της αριθ. ΔΙΔΚ/Φ.38/1/οικ.15225/08-04-2017 (ΦΕΚ 
1919/τ.Β'/1.6.2017, ΑΔΑ: 6ΥΤ2465ΧΘΨ-2ΝΔ) απόφασης 
«Σύσταση- Συγκρότηση και ορισμός Μελών της Επιτρο¬ 
πής για τη διενέργεια διαγωνισμών ή απευθείας ανάθε¬ 
σης για την προμήθεια υλικών και εκτέλεσης εργασιών, 
του Υπουργείου Διοικητικής Ανασυγκρότησης», ως εξής: 

Β.1. Μακανίκα Αναστασία, μόνιμη υπάλληλο με βαθμό 
Α'του κλάδου ΠΕ Διοικητικής Οργάνωσης, του Τμήματος 
Προγραμματισμού Ανθρώπινου Δυναμικού της Δημό¬ 
σιας Διοίκησης της Διεύθυνσης Προγραμματισμού και 
Ανάπτυξης Ανθρώπινου Δυναμικού της Γενικής Διεύθυν¬ 
σης Διοίκησης Ανθρώπινου Δυναμικού, Πρόεδρος, με 
αναπληρώτριατην Παπαδάκη Σοφία, μόνιμη υπάλληλος 
με βαθμό Α' του κλάδου ΠΕ Διοικητικής Οργάνωσηςτου 
ΤμήματοςΣχεδιασμού Πολιτικών καΓΕργων Απλούστευ- 
σης Διαδικασιών της Διεύθυνσης Απλούστευσης Διαδι¬ 
κασιών και Παροχής Υπηρεσιών Δημοσίου της Γενικής 
Διεύθυνσης Μεταρρυθμιστικής Πολιτικής και Ηλεκτρο¬ 
νικής Διακυβέρνησης. 

Β.5. Γρατσία Αντιγόνη, μόνιμη υπάλληλο με βαθμό Α’ 
του κλάδου ΠΕΔιοικητικού Οικονομικού,τουΤμήματος 
Οργάνωσης και Αξιολόγησης Δομών της Διεύθυνσης 
Οργανωτικών Μεταρρυθμίσεων της Γενικής Διεύθυνσης 
Μεταρρυθμιστικής Πολιτικής και Ηλεκτρονικής Διακυ¬ 
βέρνησης, Μέλος, με αναπληρώτρια την Λαμπροπού- 
λου Σταυρούλα, υπάλληλο με σχέση εργασίας ιδιωτικού 
δικαίου αορίστου χρόνου με βαθμό Α' εκπαιδευτικής 
βαθμίδας ΤΕ ειδικότητας Διοικητικού Λογιστικού του 
Τμήματος Εσωτερικού Ελέγχου (αυτοτελές). 

Κατά τα λοιπά εξακολουθεί να ισχύει η αριθ.ΔΙΔΚ/Φ.38/ 
1/οικ.15225/08-05-2017 (ΦΕΚ 1919/τ.Β71.6.2017, ΑΔΑ: 
6ΥΤ2465ΧΘΨ-2ΝΔ) απόφαση «Σύσταση- Συγκρότηση 
και ορισμός Μελών της Επιτροπής για τη διενέργεια δι¬ 
αγωνισμών ή απευθείας ανάθεσης για την προμήθεια 
υλικών και εκτέλεσης εργασιών, του Υπουργείου Διοι¬ 
κητικής Ανασυγκρότησης». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουνίου 2017 

Με εντολή Υπουργού 

Ο Γενικός Γραμματέας 

ΓΡΗΓΟΡΙΟΣ ΘΕΟΔΩΡΑΚΗΣ 


Αριθμ. 646/69401 (2) 

Καθορισμός των δικαιολογητικών που απαιτού¬ 
νται για τη χορήγηση, ανανέωση ή τροποποίηση 
άδειας ίδρυσης και λειτουργίας μονάδων υδατο¬ 
καλλιέργειας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 


Ι.Τις διατάξεις: 

α. των άρθρων 7, 21,22 και 23, καθώς και της παρα¬ 
γράφου 10α' του άρθρου 26 του ν. 4282/2014 «Ανάπτυξη 
Υδατοκαλλιεργειών και άλλες διατάξεις» (Α' 182), 
β. του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α' 98), γ. του π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, 
Μεταφορών και Δικτύων, Αγροτικής Ανάπτυξης και 
Τροφίμων. Ανασύσταση του Υπουργείου Ναυτιλίας και 
Αιγαίου και μετονομασία του σε Υπουργείο Ναυτιλίας 
και Νησιωτικής Πολιτικής ...»(Α' 114), 
δ. του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών», (Α' 116), 

ε. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
στ. της υπ’ αριθ. Υ29/2015 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γιώργο Χουλιαράκη» (Β' 2168), 
ζ. τηςυπ' αριθ. Υ198/2016 απόφασης του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(Β' 3722), 

η. της υπ' αριθ. Υ200/2016 απόφασης του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Αγροτικής Ανάπτυξης και Τροφίμων Ιωάννη 
Τσιρώνη» (Β' 3755). 

2. Την αριθμ. 70/22433/22-02-2016 εισήγηση της Γενι¬ 
κής Δ/νσης Οικονομικών Υπηρεσιών ΥΠΑΑΤ. 

3. Την αριθμ. 117/23239/02-03-2016 εισήγηση της 
Δ/νσης Νομοθετικής Πρωτοβουλίας και Διαχείρισης Πα¬ 
ραβάσεων ΥΠΑΑΤ. 

4. Την ανάγκη καθορισμού και εξειδίκευσης, κατά 
περίπτωση, των δικαιολογητικών που απαιτούνται για 
τη χορήγηση άδειας ίδρυσης και λειτουργίας μονάδων 
υδατοκαλλιέργειας, εντατικής ή ημιεντατικής μορφής, σε 
υδάτινες και χερσαίες εκτάσεις καθώς και για την ανανέ¬ 
ωση ή τροποποίηση αυτής, σύμφωνα με τα προβλεπό- 
μενα στα άρθρα 21,22 και 23 του ν. 4282/2014, (Α’ 182). 

5. Το γεγονός, ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Πεδίο εφαρμογής - Σκοπός 

Μετην παρούσα απόφαση καθορίζονται και εξειδικεύ¬ 
ονται τα δικαιολογητικά που υποβάλλουν οι ενδιαφερό¬ 
μενοι για τη χορήγηση άδειας ίδρυσης και λειτουργίας 
μονάδων υδατοκαλλιέργειας, εντατικής ή ημιεντατικής 
μορφής, σε υδάτινες και χερσαίες εκτάσεις, καθώς και 
για την ανανέωση ή τροποποίηση αυτής, σε εφαρμογή 
των άρθρων 21, 22 και 23 του ν. 4282/2014. 

Άρθρο 2 

Προέγκριση μίσθωσης υδάτινης έκτασης 

1. Για τη χορήγηση άδειας ίδρυσης και λειτουργίας 
πλωτής μονάδας υδατοκαλλιέργειας απαιτείται προέ- 

γκριση μίσθωσης υδάτινης έκτασης. Για το σκοπό αυτό 
ο ενδιαφερόμενος, υπό τους περιορισμούς του άρθρου 
10 του ν. 4282/2014, υποβάλλει στην αρμόδια Διεύθυν¬ 
ση Αγροτικών Υποθέσεων της οικείας Αποκεντρωμένης 
Διοίκησης τα ακόλουθα: 

α. Αίτηση του ενδιαφερομένου φυσικού ή νομικού 
προσώπου. Σε περίπτωση νομικού προσώπου η αίτηση 
συνοδεύεται από το ισχύον καταστατικό της εταιρείας 
(ΦΕΚ δημοσίευσης ή έγγραφα γνωστοποίησης μετα¬ 
βολών προς το ΓΕΜΗ) και την απόφαση ορισμού του 
νόμιμου εκπροσώπου. 

β. Σύντομη τεχνικοοικονομική έκθεση που θα περιλαμ¬ 
βάνει τα περιεχόμενα του Παραρτήματος του άρθρου 8 
της παρούσας. 

γ. Χάρτη της ευρύτερης περιοχής σε κλίμακα 1:50.000, 
όπου θα σημειώνεται η θέση της αιτούμενης υδάτινης 
έκτασης. 

δ.Τοπογραφικά διαγράμματα της αιτούμενης υδάτινης 
έκτασης καθώς και της θέσης και διάταξης των εγκατα¬ 
στάσεων, με συντεταγμένες κατά ΕΓΣΑ ’87, από διπλω¬ 
ματούχο μηχανικό μέλος του ΤΕΕ, όπως περιγράφονται 
στην υπ’ αριθ. 121570/1866/12-6-2009 κοινή εγκύκλιο 
ΥΠΑΑΤ και ΥΠΕΧΩΔΕ, Παράρτημα Α, παράγραφος (ί), 
όπως κάθε φορά ισχύει. 

2. Η Διεύθυνση Αγροτικών Υποθέσεων της Αποκε¬ 
ντρωμένης Διοίκησης, διαβιβάζει το φάκελο για γνω¬ 
μοδότηση στις συναρμόδιες υπηρεσίες, σύμφωνα με τις 
διαδικασίες που προβλέπονται στις περιπτώσεις β' και 
γ' της παραγράφου 1 του άρθρου 21 του ν. 4282/2014. 
Άρθρο 3 

Χορήγηση άδειας ίδρυσης και λειτουργίας πλω¬ 
τής μονάδας υδατοκαλλιέργειας 

1. Μετά την έκδοση της απόφασης προέγκρισης μί¬ 
σθωσης του άρθρου 2 της παρούσας, ο ενδιαφερόμενος 
υποβάλλει στη Διεύθυνση Αγροτικών Υποθέσεων της 
οικείας Αποκεντρωμένης Διοίκησης φάκελο με τα ακό¬ 
λουθα δικαιολογητικά, για τη χορήγηση άδειας ίδρυσης 
και λειτουργίας πλωτής μονάδας υδατοκαλλιέργειας: 

α. Αίτηση του ενδιαφερομένου φυσικού ή νομικού 
προσώπου. Σε περίπτωση νομικού προσώπου η αίτηση 
συνοδεύεται από το ισχύον καταστατικό της εταιρείας 
(ΦΕΚ δημοσίευσης ή έγγραφα γνωστοποίησης μετα¬ 
βολών προς το ΓΕΜΗ) και την απόφαση ορισμού του 
νόμιμου εκπροσώπου, 

β. Μελέτη Περιβαλλοντικών Επιπτώσεων (ΜΠΕ) μετά 
απαραίτητα δικαιολογητικά, όπως αυτά εξειδικεύονται 
στην υπ' αριθμ. 170225/27-01-2014 Απόφασης ΥΠΕΚΑ (Β' 
135), όπως κάθε φορά ισχύει, για μονάδες κατηγορίας Α' 
του ν. 4014/2011 (Α' 209), στις οποίες απαιτείται η έκδοση 
Απόφασης Έγκρισης Περιβαλλοντικών Όρων. Πριν την 
υποβολή της ΜΠΕ δύναται προαιρετικά να ακολουθηθεί 
η διαδικασία της γνωμοδότησης με την υποβολή φακέ¬ 
λου Προκαταρκτικού Προσδιορισμού Περιβαλλοντικών 
Απαιτήσεων (ΠΠΠΑ), σύμφωνα με τις διατάξεις του ν. 
4014/2011. Αν πρόκειται για εγκατάσταση και λειτουργία 
εντός προστατευόμενης περιοχής του δικτύου ΝΑΤΙΙΚΑ 
2000, εφαρμόζονται επιπλέον οι διατάξεις του άρθρου 
10 του ν. 4014/2011. 


γ. Σχετική δήλωση του μελετητή ή του ενδιαφερομέ¬ 
νου φορέα με τα απαραίτητα δικαιολογητικά, όπως αυτά 
εξειδικεύονται στην υπ' αριθμ. 50129/1392/26-09-2013 
κοινή υπουργική απόφαση (Β' 2405), όπως κάθε φορά 
ισχύει, για μονάδες υδατοκαλλιέργειας κατηγορίας Β' 
του ν. 4014/2011, οι οποίες υπάγονται σε Πρότυπες Πε¬ 
ριβαλλοντικές Δεσμεύσεις (ΠΠΔ). 

δ. Τα δικαιολογητικά που αφορούν την άδεια χρήσης 
νερού, όπου αυτή απαιτείται, σύμφωνα με τις διατάξεις 
της υπ' αριθμ. 146896/27-10-2014 κοινή υπουργική από¬ 
φαση (Β' 2878), όπως κάθε φορά ισχύει. Δεν απαιτείται 
άδεια χρήσης νερού σε περίπτωση χρήσης θαλάσσιων 
υδάτινων εκτάσεων ή/και σε περίπτωση άντλησης ύδα- 
τος από τη θάλασσα, ανεξαρτήτως απόστασης από την 
ακτή. 

ε. Για τις χερσαίες συνοδευτικές και υποστηρικτικές 
εγκαταστάσεις της μονάδας, υποβάλλεται κατά περίπτω¬ 
ση πιστοποιητικό ιδιοκτησίας ή συμβόλαιο μίσθωσης 
αυτών ή απόφαση παραχώρησης ακινήτων ή σχετική 
σύμβαση χρήσης εγκαταστάσεων τρίτων. Οικοδομική 
άδεια ή ανάλογη έγκριση από την αρμόδια υπηρεσία 
δόμησης, όπου απαιτείται, υποβάλλεται μετά την έκδοση 
ΑΕΠΟ. Σε περιπτώσεις χερσαίων εκτάσεων που υπάγο¬ 
νται στη δασική νομοθεσία εφαρμόζονται οι διατάξεις 
του ν. 998/1979 (Α' 289) και της υπ' αριθμ. 15277/2012 
απόφασης ΥΠΕΚΑ (Β' 1077), όπως κάθε φορά ισχύουν. 

στ. Αν στην περιοχή ίδρυσης της μονάδας δεν έχουν 
καθοριστεί οι οριογραμμέςτου αιγιαλού και της παραλί¬ 
ας, ο ενδιαφερόμενος φορέας υποβάλλει αντίγραφο σχε¬ 
τικής αίτησης καθορισμού τους, που έχει προηγουμένως 
υποβληθεί για το σκοπό αυτό, σύμφωνα με τα οριζόμενα 
στο άρθρο 4 του ν. 2971/2001, όπως αυτό αντικαταστά- 
θηκε και ισχύει με το άρθρο 11 του ν. 4281/2014 και το 
άρθρο 27 του ν. 4321 /2015. Εάν οι οριογραμμές αιγιαλού 
και παραλίας έχουν προκαθοριστεί, υποβάλλεται το ΦΕΚ 
δημοσίευσής τους. 

ζ. Για την κατασκευή θερμοκηπίων καλλιέργειας υδρό¬ 
βιων οργανισμών ή/και υπέργειων δεξαμενών καλλιέρ¬ 
γειας υδρόβιων οργανισμών, ανεξαρτήτως υλικών κα¬ 
τασκευής τους, βεβαίωση παρέκκλισης από τους όρους 
δόμησης, σύμφωνα με τις διατάξεις της περίπτωσης α', 
της παραγράφου 2, του άρθρου 2, του από 24.5.1985 
π.δ. (Δ 270). 

η. Τα δικαιολογητικά που αφορούν στον υγειονομικό 
έλεγχο για τα ζώα υδατοκαλλιέργειας και τα προϊόντα 
τους, όπως προβλέπονται στην παράγραφο 2, του άρ¬ 
θρου 5, του π.δ. 28/2009 (Α' 46), όπως κάθε φορά ισχύει. 

2. Κοινά δικαιολογητικά που προβλέπονται στις επιμέ- 
ρους διατάξεις της νομοθεσίας υποβάλλονται μία φορά. 

3. Η Διεύθυνση Αγροτικών Υποθέσεων της Αποκε¬ 
ντρωμένης Διοίκησης συμπληρώνει υπηρεσιακά το 
φάκελο δικαιολογητικών με την προέγκριση μίσθωσης 
υδάτινης έκτασης και τον διαβιβάζει κατά σειρά στις 
αρμόδιες υπηρεσίες, σύμφωνα με τη διαδικασία που 
προβλέπεται στις περιπτώσεις β' και γ' της παραγρά¬ 
φου 2 του άρθρου 21 του ν. 4282/2014. Αν ο φάκελος 
των δικαιολογητικών δεν είναι πλήρης, ακολουθείται η 
διαδικασία της παραγράφου 3 του ανωτέρω άρθρου. 

4. Μετά την έκδοση όλων των αδειών/εγκρίσεων των 
περιπτώσεων β’ και γ’ της παραγράφου 2 του άρθρου 21 
του ν. 4282/2014, και αφού ο ενδιαφερόμενος υποβάλ¬ 
λει την οικοδομική άδεια ή την ανάλογη έγκριση της 
αρμόδιας υπηρεσίας δόμησης και τα αποδεικτικά περί 
καθορισμού αιγιαλού και παραλίας (όπου αυτά απαι¬ 
τούνται), η Διεύθυνση Αγροτικών Υποθέσεων εισηγείται 
στον Γενικό Γραμματέα της Αποκεντρωμένης Διοίκησης 
την έκδοση της άδειας ίδρυσης και λειτουργίας της μο¬ 
νάδας υδατοκαλλιέργειας. 

Άρθρο 4 

Χορήγηση άδειας ίδρυσης 
και λειτουργίας μονάδας υδατοκαλλιέργειας απο¬ 
κλειστικά σε χερσαίες 
εγκαταστάσεις εκτροφής 

1. Για τη χορήγηση άδειας ίδρυσης και λειτουργίας 
μονάδας υδατοκαλλιέργειας αποκλειστικά σε χερσαίες 
εγκαταστάσεις εκτροφής, ο ενδιαφερόμενος υποβάλ¬ 
λει στη Διεύθυνση Αγροτικών Υποθέσεων της οικείας 
Αποκεντρωμένης Διοίκησης φάκελο με τα εξής δικαι- 
ολογητικά: 

α. Αίτηση του ενδιαφερομένου φυσικού ή νομικού 
προσώπου. Σε περίπτωση νομικού προσώπου η αίτηση 
συνοδεύεται από το ισχύον καταστατικό της εταιρείας 
(ΦΕΚ δημοσίευσης ή έγγραφα γνωστοποίησης μετα¬ 
βολών προς το ΓΕΜΗ) και την απόφαση ορισμού του 
νόμιμου εκπροσώπου. 

β. Πιστοποιητικό ιδιοκτησίας ή συμβόλαιο μίσθωσης 
ή απόφαση παραχώρησης ακινήτων καθώς και οικοδο¬ 
μική άδεια ή ανάλογη έγκριση από την αρμόδια υπη¬ 
ρεσία δόμησης, όπου απαιτείται. Η οικοδομική άδεια ή 
ανάλογη έγκριση υποβάλλεται μετά την έκδοση ΑΕΠΟ. 
Ειδικά για τις περιπτώσεις δασικών εκτάσεων, απαιτείται 
πράξη χαρακτηρισμού της έκτασης όπου προτείνεται 
η εγκατάσταση του έργου (καθώς και τελεσιδικία της), 
σύμφωνα με τις διατάξεις του ν. 998/1979 (Α’ 289), όπως 
κάθε φορά ισχύει, ή διαπίστωση της δασικής μορφής της 
έκτασης, σύμφωνα με τις εκάστοτε ισχύουσες διατάξεις 
της δασικής νομοθεσίας για τις παραχωρήσεις αυτές. 
Σε τέτοιες περιπτώσεις (δασικών εκτάσεων) εφαρμό¬ 
ζονται οι διατάξεις του ν. 998/1979 (Α’ 289) και της υπ' 
αριθμ. 15277/2012 απόφασης ΥΠΕΚΑ (Β' 1077), όπως 
κάθε φορά ισχύουν. 

γ. Αν στην περιοχή ίδρυσης της μονάδας δεν έχουν κα¬ 
θοριστεί οι οριογραμμέςτου αιγιαλού και της παραλίας, 
ο ενδιαφερόμενος φορέας υποβάλλει αντίγραφο σχετι¬ 
κής αίτησης καθορισμού τους που έχει προηγουμένως 
υποβληθεί για το σκοπό αυτό, σύμφωνα με τα οριζόμενα 
στο άρθρο 4 του ν. 2971/2001, όπως αυτό αντικαταστά- 
θηκε και ισχύει με το άρθρο 11 του ν. 4281/2014 και το 
άρθρο 27 του ν. 4321/2015. Εάν οι οριογραμμές αιγιαλού 
και παραλίας έχουν προκαθοριστεί, υποβάλλεται το ΦΕΚ 
δημοσίευσής τους. 

δ. Για την κατασκευή θερμοκηπίων καλλιέργειας υδρό¬ 
βιων οργανισμών ή/και υπέργειων δεξαμενών καλλιέρ¬ 
γειας υδρόβιων οργανισμών, ανεξαρτήτως υλικών κα¬ 
τασκευής τους, βεβαίωση παρέκκλισης από τους όρους 
δόμησης, σύμφωνα με τις διατάξεις της περίπτωσης α', 


της παραγράφου 2, του άρθρου 2, του από 24.5.1985 
π.δ. (Δ 270). 

ε. Σύντομη τεχνικοοικονομική έκθεση που θα περιλαμ¬ 
βάνει τα περιεχόμενα του Παραρτήματος του άρθρου 8 
της παρούσας. 

στ. Χάρτη της ευρύτερης περιοχής σε κλίμακα 1:5.000, 
όπου θα σημειώνεται η θέση της χερσαίας έκτασης των 
εγκαταστάσεων. 

ζ.Τοπογραφικό διάγραμμα κλίμακας 1:200 έως 1:1.000 
με απεικόνιση των προτεινόμενων έργων και εγκατα¬ 
στάσεων από διπλωματούχο μηχανικό μέλος του ΤΕΕ. 

η. Μελέτη Περιβαλλοντικών Επιπτώσεων (ΜΠΕ) μετά 
απαραίτητα δικαιολογητικά, όπως αυτά εξειδικεύονται 
στην υπ' αριθμ. 170225/27-01-2014 απόφαση ΥΠΕΚΑ 
(Β' 135), όπως κάθε φορά ισχύει, για μονάδες κατηγορίας 
Α’ του ν. 4014/2011 (Α' 209), στις οποίες απαιτείται η έκ¬ 
δοση Απόφασης Έγκρισης Περιβαλλοντικών Όρων. Πριν 
την υποβολή της ΜΠΕ δύναται προαιρετικά να ακολου¬ 
θηθεί η διαδικασία της γνωμοδότησης με την υποβολή 
φακέλου Προκαταρκτικού Προσδιορισμού Περιβαλλο¬ 
ντικών Απαιτήσεων (ΠΠΠΑ), σύμφωνα με τις διατάξεις 
του ν. 4014/2011. Αν πρόκειται για εγκατάσταση και λει¬ 
τουργία, εντός προστατευόμενης περιοχής του δικτύου 
ΝΑΤυΚΑ 2000, εφαρμόζονται επιπλέον οι διατάξεις του 
άρθρου 10 του ν. 4014/2011. Σε περιπτώσεις χερσαίων 
εκτάσεων που υπάγονται στη δασική νομοθεσία εφαρ¬ 
μόζονται οι διατάξεις του ν. 998/1979 (Α' 289) και της 
υπ' αριθμ. 15277/2012 Απόφασης ΥΠΕΚΑ (ΒΊ 077), όπως 
κάθε φορά ισχύουν. 

θ. Σχετική δήλωση του μελετητή ή του ενδιαφερομέ¬ 
νου φορέα με τα απαραίτητα δικαιολογητικά, όπως αυτά 
εξειδικεύονται στην υπ' αριθ. 50129/1392/26-09-2013 
κοινή υπουργική απόφαση (Β' 2405), όπως κάθε φορά 
ισχύει, για μονάδες υδατοκαλλιέργειας κατηγορίας Β' 
του ν. 4014/2011, οι οποίες υπάγονται σε Πρότυπες Πε¬ 
ριβαλλοντικές Δεσμεύσεις (ΠΠΔ). 

ι. Τα δικαιολογητικά που αφορούν την άδεια χρήσης 
νερού, όπου αυτή απαιτείται, σύμφωνα με τις διατάξεις 
της υπ' αριθ. 146896/27-10-2014 κοινή υπουργική από¬ 
φαση (Β' 2878), όπως κάθε φορά ισχύει. Δεν απαιτείται 
άδεια χρήσης νερού σε περίπτωση χρήσης θαλάσσιων 
υδάτινων εκτάσεων ή/και σε περίπτωση άντλησης ύδα- 
τος από τη θάλασσα, ανεξαρτήτως απόστασης από την 
ακτή. 

ια. Τα δικαιολογητικά που αφορούν στον υγειονομικό 
έλεγχο για τα ζώα υδατοκαλλιέργειας και τα προϊόντα 
τους, όπως προβλέπονται στην παράγραφο 2 του άρ¬ 
θρου 5 του π.δ. 28/2009 (Α' 46), όπως κάθε φορά ισχύει. 

ιβ. Άδεια μετακίνησης ή βεβαίωση κλειστής εγκατά¬ 
στασης από την Υπηρεσία Αλιείας της οικείας Περιφε¬ 
ρειακής Ενότητας, για τις περιπτώσεις χρήσης ξένων 
ή απάντων σε τοπικό επίπεδο ειδών. (Για την εξασφά¬ 
λιση του εν λόγω δικαιολογητικού, ο ενδιαφερόμενος 
υποβάλλει στην Υπηρεσία Αλιείας της οικείας Περιφε¬ 
ρειακής Ενότητας σχετικό αίτημα, με φάκελο τεχνικής 
έκθεσης, σύμφωνα με τα προβλεπόμενα στην υπ’ αριθ. 
3702/76929/20-6-2013 (Β' 1639) απόφαση ΥΠΑΑΤ, που 
εκδόθηκε σε εφαρμογή του Καν(ΕΚ)708/2007 του Συμ¬ 
βουλίου, όπως τροποποιήθηκε, συμπληρώθηκε και 
ισχύει.) 

2. Κοινά δικαιολογητικά που προβλέπονται στις επιμέ- 
ρους διατάξεις της νομοθεσίας υποβάλλονται μία φορά. 

3. Η Διεύθυνση Αγροτικών Υποθέσεων της Αποκε¬ 
ντρωμένης Διοίκησης διαβιβάζει το φάκελο των δικαιο- 
λογητικών κατά σειρά στις αρμόδιες υπηρεσίες, σύμφω¬ 
να με τη διαδικασία που προβλέπεται στις περιπτώσεις 
β' και γ' της παραγράφου 2 του άρθρου 21 του ν. 4282/ 
2014. Αν ο φάκελος των δικαιολογητικών δεν είναι πλή¬ 
ρης, ακολουθείται η διαδικασία της παραγράφου 3 του 
ανωτέρω άρθρου. 

4. Μετά την έκδοση όλων των αδειών/εγκρίσεων των 
περιπτώσεων β' και γ' της παραγράφου 2 του άρθρου 
21 του ν. 4282/2014, και αφού ο ενδιαφερόμενος υπο¬ 
βάλλει την οικοδομική άδεια ή την ανάλογη έγκριση της 
αρμόδιας υπηρεσίας δόμησης και τα αποδεικτικά περί 
καθορισμού αιγιαλού και παραλίας (όπου αυτά απαι¬ 
τούνται), η Διεύθυνση Αγροτικών Υποθέσεων εισηγείται 
στον Γενικό Γραμματέα της Αποκεντρωμένης Διοίκησης 
την έκδοση της άδειας ίδρυσης και λειτουργίας της μο¬ 
νάδας υδατοκαλλιέργειας. 

Άρθρο 5 

Αναμίσθωση υδάτινων εκτάσεων και ανανέωση 
της άδειας ίδρυσης και λειτουργίας πλωτών 
μονάδων υδατοκαλλιέργειας 

1. Για την αναμίσθωση υδάτινης έκτασης και την ανα¬ 
νέωση της άδειας ίδρυσης και λειτουργίας πλωτής μο¬ 
νάδας υδατοκαλλιέργειας, ο ενδιαφερόμενος υποβάλ¬ 
λει στη Διεύθυνση Αγροτικών Υποθέσεων της οικείας 
Αποκεντρωμένης Διοίκησης, τουλάχιστον έξι (6) μήνες 
πριν τη λήξη της μίσθωσης, φάκελο με τα εξής δικαιο- 
λογητικά: 

α. Αίτηση του ενδιαφερομένου φυσικού ή νομικού 
προσώπου. Σε περίπτωση νομικού προσώπου η αίτηση 
συνοδεύεται από το ισχύον καταστατικό της εταιρείας 
(ΦΕΚ δημοσίευσης ή έγγραφα γνωστοποίησης μετα¬ 
βολών προς το ΓΕΜΗ) και την απόφαση ορισμού του 
νόμιμου εκπροσώπου. 

β. Βεβαίωση εξόφλησης των μισθωμάτων, από το 
Δήμο στον οποίο αποδίδονται ή από τη ΔΟΥ, μέχρι και 
το προηγούμενο έτος. 

γ. Βεβαίωση της αρμόδιας Υπηρεσίας Αλιείας της οι¬ 
κείας Περιφέρειας ή Περιφερειακής Ενότητας ότι έχουν 
υλοποιηθεί οι επενδύσεις, καθώς και ότι δεν έχει διακοπεί 
η λειτουργία της μονάδας ή αυτή δεν έχει υπολειτουργή¬ 
σει σε ποσοστό μικρότερο του 30% της εγκεκριμένης δυ¬ 
ναμικότητας κατά τα τουλάχιστον τρία (3) τελευταία έτη 
της μίσθωσης. Για την έκδοση της βεβαίωσης μπορούν 
να συνεκτιμηθούν στοιχεία όπως, τιμολόγια αγορών, 
δαπανών, πώλησης, δελτία αποστολής ή άλλα σχετικά 
παραστατικά ή Ετήσια Απογραφικά Δελτία Υδατοκαλ¬ 
λιεργειών. 

2. Η απόφαση του Γενικού Γραμματέα της Αποκεντρω¬ 
μένης Διοίκησης για την έγκριση της αναμίσθωσης εκ- 
δίδεται δύο (2) μήνες πριν τη λήξη της προηγούμενης 
μίσθωσης. Με την ίδια απόφαση ανανεώνεται και η άδεια 
ίδρυσης και λειτουργίας της μονάδας υδατοκαλλιέργειας 
και εντός τριών (3) μηνών από την έκδοσή της, υπογρά¬ 
φεται η νέα σύμβαση μίσθωσης. 


3. Εάν οι διοικητικές πράξεις ή άδειες των επιμέρους 
όρων της άδειας ίδρυσης και λειτουργίας λήγουν πριν 
τη λήξη ισχύος της ως άνω άδειας, ο φορέας υποβάλλει 
εμπρόθεσμα αίτημα ανανέωσής τους, σύμφωνα με την 
ισχύουσα για κάθε μία από αυτές νομοθεσία, στην οικεία 
Διεύθυνση Αγροτικών Υποθέσεων, η οποία διαβιβάζει 
το φάκελο των δικαιολογητικών στις κατά περίπτωση 
αρμόδιες υπηρεσίες. Στην περίπτωση αυτή η ισχύς της 
άδειας ίδρυσης και λειτουργίας δεν επηρεάζεται. 

4. Αιτήματα αναμίσθωσης και ανανέωσης της άδειας 
ίδρυσης και λειτουργίας δεν ικανοποιούνται εάν οι διοι¬ 
κητικές πράξεις ή άδειες των επιμέρους όρων της άδειας 
ίδρυσης έχουν λήξει, χωρίς ο φορέας να έχει προβεί σε 
ενέργειες για την ανανέωση τους ή εάν αυτές δεν είναι 
δυνατόν να ανανεωθούν, σύμφωνα με την ισχύουσα για 
κάθε μία από αυτές νομοθεσία. Στην περίπτωση αυτή 
εφαρμόζονται οι διατάξεις της παραγράφου 6 του άρ¬ 
θρου 13 του ν. 4282/2014. 

Άρθρο 6 

Ανανέωση της άδειας ίδρυσης και λειτουργίας 
μονάδων υδατοκαλλιέργειας αποκλειστικά 
σε χερσαίες εγκαταστάσεις 

1. Η άδεια ίδρυσης και λειτουργίας μονάδας υδατο¬ 
καλλιέργειας σε χερσαίες εγκαταστάσεις ισχύει για όσο 
χρονικό διάστημα διαρκεί η παραχώρηση της χερσαίας 
έκτασης ή πληρούνται οι επί μέρους όροι και προϋποθέ¬ 
σεις χορήγησης της, αν η χερσαία έκταση είναι ιδιόκτητη 
και, σε κάθε περίπτωση, όχι περισσότερο από είκοσι (20) 
έτη. Για την ανανέωση της, ο φορέας υποβάλλει αίτη¬ 
μα στην αρμόδια Διεύθυνση Αγροτικών Υποθέσεων, 
τουλάχιστον τρεις (3) μήνες πριν τη λήξη ισχύος αυτής. 
Για μισθωμένες ή παραχωρημένες από το δημόσιο εκτά¬ 
σεις, προσκομίζονται συμβόλαιο μίσθωσης ή απόφαση 
παραχώρησης σε ισχύ, αντίστοιχα. 

2. Εάν οι διοικητικές πράξεις ή άδειες των επιμέρους 
όρων της άδειας ίδρυσης και λειτουργίας λήγουν πριν 
τη λήξη ισχύος της ως άνω άδειας, ο φορέας υποβάλλει 
εμπρόθεσμα αίτημα ανανέωσης, σύμφωνα με την ισχύ- 
ουσα για κάθε μία από αυτές νομοθεσία, στην οικεία 
Διεύθυνση Αγροτικών Υποθέσεων, η οποία διαβιβάζει 
το φάκελο των δικαιολογητικών στις κατά περίπτωση 
αρμόδιες υπηρεσίες. Στην περίπτωση αυτή η ισχύς της 
άδειας ίδρυσης και λειτουργίας δεν επηρεάζεται. 

3. Αιτήματα ανανέωσης της άδειας ίδρυσης και λει¬ 
τουργίας δεν ικανοποιούνται εάν οι διοικητικές πράξεις 
ή άδειες των επιμέρους όρων της άδειας ίδρυσης έχουν 
λήξει, χωρίς ο φορέας να έχει προβεί σε ενέργειες για την 
ανανέωση τους, σύμφωνα με την ισχύουσα για κάθε μία 
από αυτές νομοθεσία. 

Άρθρο 7 

Τροποποίηση της άδειας ίδρυσης 

και λειτουργίας μονάδων υδατοκαλλιέργειας 

1. Η άδεια ίδρυσης και λειτουργίας μονάδας υδατο¬ 
καλλιέργειας, τροποποιείται με απόφαση του Γενικού 
Γραμματέα της οικείας Αποκεντρωμένης Διοίκησης κάθε 
φορά που τροποποιούνται οι όροι και προϋποθέσεις χο¬ 
ρήγησης της. Για το σκοπό αυτό ο φορέας υποβάλλει 
σχετικό αίτημα στην Διεύθυνση Αγροτικών Υποθέσεων 

συνοδευόμενο από τα στοιχεία που τεκμηριώνουν την 
ανάγκη τροποποίησης. Ειδικότερα: 

α. Για τροποποίηση που αφορά στους επιμέρους 
όρους της άδειας ίδρυσης και λειτουργίας, ο φορέας 
υποβάλλει τα κατά περίπτωση απαιτούμενα δικαιολο- 
γητικά σύμφωνα με την ισχύουσα για κάθε έναν από 
αυτούς νομοθεσία, 

β. Για τροποποίηση ωςπροςτο φορέα λειτουργίας της 
μονάδας, υποβάλλονται: 

αα. Υπεύθυνη δήλωση, σε περίπτωση φυσικού προ¬ 
σώπου, ή απόφαση συλλογικού οργάνου, σε περίπτωση 
νομικού προσώπου, με την οποία ο αρχικός φορέας δη¬ 
λώνει την πρόθεση και συγκατάθεση του περί αλλαγής 
του φορέα λειτουργίας της μονάδας, αιτιολογώντας τους 
λόγους για αυτήν, 

ββ. Υπεύθυνη δήλωση ή απόφαση συλλογικού ορ¬ 
γάνου του ενδιαφερομένου νέου φορέα, στα οποία θα 
δηλώνεται η πρόθεση ανάληψης της λειτουργίας της 
μονάδας και η ανεπιφύλακτη αποδοχή των τυχόν υπο¬ 
χρεώσεων της έναντι του Ελληνικού Δημοσίου, 

γγ. Σε περίπτωση συγχώνευσης εταιρειών αρκεί η υπο¬ 
βολή του εγγράφου συγχώνευσης, (ΦΕΚ δημοσίευσης), 
εφόσον σε αυτό συμπεριλαμβάνεται η ανεπιφύλακτη 
αποδοχή ανάληψης των υποχρεώσεων του παλαιού φο¬ 
ρέα έναντι του Ελληνικού δημοσίου, καθώς και η διαδοχή 
του παλαιού φορέα από τον νέο. 

γ. Η αρμόδια Διεύθυνση Αγροτικών Υποθέσεων, αξι¬ 
ολογεί το αίτημα και εφόσον γίνει αποδεκτό, καλεί τον 
υποψήφιο νέο φορέα, να υποβάλλει τα κατά περίπτωση 
δικαιολογητικά, τα οποία απαιτούνται για την τροποποί¬ 
ηση των επιμέρους αδειών ως προς το φορέα. 

2. Για αλλαγή φορέα σε μονάδες που έχουν χρημα¬ 
τοδοτηθεί στο πλαίσιο συγχρηματοδοτούμενων προ¬ 
γραμμάτων, θα πρέπει επιπλέον να τηρούνται οι όροι και 
προϋποθέσεις που προβλέπονται στους όρους χρημα¬ 
τοδότησης και να έχει εξασφαλιστεί η σύμφωνη γνώμη 
της αρχής από την οποία έλαβε οικονομικές ενισχύσεις, 
όπου απαιτείται. 

3. Η Διεύθυνση Αγροτικών Υποθέσεων μπορεί να προ- 
βεί σε τροποποίηση της άδειας ίδρυσης και λειτουργίας, 
χωρίς προηγούμενο αίτημα του φορέα, εάν καταστεί 
αναγκαία η αλλαγή των όρων και των προϋποθέσεων 
χορήγησης της. Σε αυτή την περίπτωση, ενημερώνει άμε¬ 
σα και πριν την τροποποίηση τον φορέα της μονάδας. 

4. Μετά την ολοκλήρωση των ανωτέρω διαδικασιών 
τροποποίησης, και εφόσον απαιτείται, ο νέος φορέας κα¬ 
λείται εντός διαστήματος τριών (3) μηνών, να υπογράψει 
νέα σύμβαση μίσθωσης, σύμφωνα με τα προβλεπόμενα 
στην παράγραφο 1 του άρθρου 13 του ν.4282/2014. 


Άρθρο 8 

Παράρτημα 

«Περιεχόμενα Τεχνικοοικονομικής Έκθεσης» 

Α. Στοιχεία φορέα της μονάδας 

• Επωνυμία ή ονοματεπώνυμο, νομική μορφή, Δ/νση 
έδρας, Τηλέφωνο, θ-ιύιβΜ, ϊβχ, ΑΦΜ, αριθμός ΓΕΜΗ. 

• Εφόσον πρόκειται για νομικό πρόσωπο, τα στοιχεία 
του νόμιμου εκπροσώπου (ονοματεπώνυμο, ταχυδρο¬ 
μική δ/νση επικοινωνίας, σταθερό και κινητό τηλέφωνο, 
θ-ιύιβΜ, ΑΦΜ). 

• Περιγραφή του φορέα με έμφαση στην πιθανή προη¬ 
γούμενη ή παράλληλη δραστηριότητα του στον κλάδο. 

Β. Σκοπός ίδρυσης και Συνοπτική Παρουσίαση του 
έργου 

■ Εκτρεφόμενα είδη, μέθοδος εκτροφής, ετήσια δυ¬ 
ναμικότητα. 

• Σύντομη περιγραφή των εγκαταστάσεων και του εξο¬ 
πλισμού (πλωτών / χερσαίων / συνοδών / υποστηρικτι¬ 
κών), καθώς και της διαχείρισης ζωικών υποπροϊόντων. 

• Στοιχεία για το απασχολούμενο ανθρώπινο δυναμικό 
(θέσεις εργασίας κ.λπ.). 

Γ. Θέση της μονάδας 

• Περιγραφή της αιτούμενης υδάτινης/χερσαίας θέσης 
εγκατάστασης της μονάδας και της συμβατότητας αυτής 
με τις κατευθύνσεις του Ειδικού Πλαισίου Χωροταξικού 
Σχεδιασμού και Αειφόρου Ανάπτυξης για τις Υδατοκαλλι¬ 
έργειες, καθώς και της υπ' αριθ. 121570/1866/12-6-2009 
κοινής εγκυκλίου ΥΠΑΑΤ και ΥΠΕΧΩΔΕ (νυν ΥΠΕΝ), όπως 
κάθε φορά ισχύουν. 

Δ. Συνοπτικά οικονομικά στοιχεία 

• Κόστος επένδυσης, πηγές χρηματοδότησης, προβλέ¬ 
ψεις χρηματοοικονομικής απόδοσης και βιωσιμότητας.» 

Άρθρο 9 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2017 

Οι Αναπληρωτές Υπουργοί 

Οικονομικών Περιβάλλοντος και Ενέργειας 

ΓΕΩΡΓΙΟΣ ΧΟΥΛΙΑΡΑΚΗΣ ΣΩΚΡΑΤΗΣ ΦΑΜΕΛΛΟΣ 

Αγροτικής Ανάπτυξης και Τροφίμων 

ΙΩΑΝΝΗΣ ΤΣΙΡΩΝΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























